钦定古今图书集成/历象汇编/岁功典/第095卷 > 《云南志书》 > 分岁词 前人
## 钦定古今图书集成/历象汇编/岁功典/第095卷 > 《云南志书》 > 分岁词 前人

“质明分祠今古同，吴侬用昏盖土风。礼成废彻夜未
艾，饮福之馀即分岁。地炉火煖苍术香，饤盘果饵如
蜂房。就中脆饧专节物，四座齿颊锵冰霜。小儿但喜
新年至，头角长成添意气。老翁把杯心茫然，增年翻
是减吾年。荆钗劝酒仍祝愿，但愿樽前且强健。君看
今岁旧交亲，大有人无此杯分。”老翁饮罢笑撚须，明
朝重来醉屠苏。